मंगलवार सुबह नार्थ दिल्ली के तिमारपुर में पेट्रोल पंप और थाने के पास निजी बसों की पार्किंग में अचानक आग लग गई । आग इतनी तेज और ज्यादा थी कि चार बसे आग में जलकर खाक हो गई । दमकल की मुस्तैदी से आग को काबू पाया गया वरना और ज्यादा बसे जल सकती थी । सभी बसे खाली थी और पार्किंग में थी इसलिए गनीमत रही लोग सुरक्षित रहे । एक शख्स मामूली झुलसा है बाकी कोई इंजर्ड नही पर आग का धुआं पूरे इलाके में फैल चुका था । घटना तिमारपुर थाने के पास की है । आग लगी इस पार्किंग के चंद कदम की दूरी पर पेट्रोल पंप है और दूसरी तरफ हजारो झुग्गियां । वक्त रहते आग काबू नही होती तो यहां झुग्गियों व पेट्रोल पंप में भी आग लग सकती थी । चश्मदीदों की माने तो यहां खाली जमीन पर बड़ी तादाद में निजी बसे पार्क होती है और पास में ही लोग बीड़ी सिगरेट पीते हैं वो भी एक वजह हो सकती है ।